Teisipäeval sõitsin esimest korda Adamiga kaasa polohobuseid jahtima ja tõdesin taaskord, et iga riigi süda jääb pealinnast kaugemale.    Meie sihtpunktiks oli seekord Trenque  Lauqen, kust on pärit enamus Argentiina tšempionhobuseid. Trenque Lauqen asub Buenos Airesest umbes 450 kilomeetrit sisemaa poole ning seal jahivad endale poloponisid kõik kuulsamad Argentiina profid. Osad neist peavad selles piirkonnas isegi suuri polofarme, kus nad toodavad ja treenivad enamus oma hobustest. Nende hulgas Sebastian Merlos, Lucas Mondeverde, Pite Merlos ja paljud teised.